b'\n_START_ARTICLE_\nGiorgio Napolitano\n_START_SECTION_\n\xc5\xbdivljenjepis\n_START_PARAGRAPH_\nLeta 1942 je ustanovil komunisti\xc4\x8dno odporni\xc5\xa1ko skupino, ki je po kapitulaciji Italije sodelovala v bojih proti Nemcem in Italijanski socialisti\xc4\x8dni republiki._NEWLINE_Leta 1945 je postal \xc4\x8dlan Komunisti\xc4\x8dne partije Italije (KPI), \xc4\x8dez dve leti (1947) pa je diplomiral iz prava na Univerzi v Neaplju._NEWLINE_Leta 1953 je bil prvi\xc4\x8d izvoljen v Poslansko zbornico. Leta 1991 je KPI razpadla in Napolitano je prestopil k Demokrati\xc4\x8dni stranki levice (dana\xc5\xa1nja Demokrati levice). _NEWLINE_Med letoma 1992 in 1994 je bil predsednik Poslanske zbornice Italijanske republike, med letoma 1996 in 1998 notranji minister Italije in med letoma 1999 in 2005 evroposlanec. Oktobra 2005 ga je Carlo Azeglio Ciampi imenoval za dosmrtnega senatorja._NEWLINE_10. maja 2006 je bil v \xc4\x8detrtem krogu izvoljen za predsednika republike. 15. maja istega leta je nato \xc5\xa1e zaprisegel in uradno prevzel polo\xc5\xbeaj predsednika. Kot edini italijanski predsednik doslej je zaradi politi\xc4\x8dne krize oz. nezmo\xc5\xbenosti italijanske politike, da bi izvolila novega predsednika, opravljal predsedni\xc5\xa1ko funkcijo dlje od sedemletnega mandatain sicer do izvolitve Sergia Mattarelle februarja leta 2015. _NEWLINE_Leta 1997 je pod psevdonimom izdal pesni\xc5\xa1ko zbirko.'